Zita Pleštinská

Ing. arch. Zita Pleštinská (* 13. jún 1961, Nitra) je slovenská kresťanskodemokratická politička a architektka. Pôsobila v stranách KDH, SDK, SDKÚ-DS a v súčasnosti pôsobí v strane OĽaNO. V rokoch 20042009 pôsobila ako poslankyňa Európskeho parlamentu za SDKÚ-DS. V parlamentných voľbách v roku 2020 kandidovala za hnutie OĽANO z 19. miesta na kandidátke. Vo voľbách dostala 3 558 hlasov a od 21. marca 2020 je poslankyňou Národnej rady SR. Medzi rokmi 2002 až 2006 a opätovne od roku 2014 je starostkou obce Chmeľnica.

 Životopis 
Narodila sa 13. júna 1961 v Nitre, dlhodobo však žije v obci Chmeľnica v okrese Stará Ľubovňa, kde sa presťahovala po vysokoškolskom štúdiu. To absolvovala v rokoch 19801985 na Fakulte architektúry Technickej univerzity v Budapešti. Od roku 1985 do roku 2004 pracovala v miestnej samospráve v Starej Ľubovni na rôznych pozíciách.

 Profesionálna prax 
 19851991 námestníčka riaditeľa Útvaru hlavného architekta v Starej Ľubovni   
 19911996 vedúca odboru územného plánovania a stavebného poriadku Obvodného úradu v Starej Ľubovni
 19961998 referentka odboru životného prostredia Okresného úradu v Starej Ľubovni
 19982002 zástupkyňa prednostu poverená riadením Odboru regionálneho rozvoja Okresného úradu v Starej Ľubovni
 20022004 prednostka Okresného úradu v Starej Ľubovni
 20022006 starostka obce Chmeľnica
 20042009 europoslankyňa
 20102014 prednostka Obvodného úradu v Starej Ľubovni
 20142018 starostka obce Chmeľnica  (SDKÚ-DS, NOVA, KDH)
 2018súčasnosť starostka obce Chmeľnica (OĽaNO)

 Politická činnosť 
 Pôsobenie v SDKÚ 
 Európsky parlament (2004-2009) 
V rokoch 2004-2009 bola Pleštinská poslankyňou Európskeho parlamentu nominovanou SDKÚ, členkou frakcie Európskej ľudovej strany - Európskych demokratov (EĽS-ED). Bola členkou Výboru Európskeho parlamentu pre vnútorný trh a ochranu spotrebiteľa a Výboru pre práva žien a rovnosť pohlaví a Delegácie pri Parlamentnom výbore pre spoluprácu EÚ-Ukrajina. Zároveň bola náhradníčkou vo Výbore pre regionálny rozvoj, v Dočasnom výbore pre klimatické zmeny a Delegácie pre vzťahy s Austráliou a Novým Zélandom.

Počas svojho pôsobenia v Európskom parlamente mala až 99 % účasť na rokovaniach.http://www.europarl.europa.eu/mepatt/leg6/28173.pdf V rámci hodnotenia aktivity slovenských europoslancov v období 2004-2009 skončila Pleštinská najlepšie zo všetkých Slovákov, na 120. mieste zo 753 zákonodarcov.

 Návrat do slovenskej politiky 
V parlamentných voľbách v roku 2010 kandidovala za SDKÚ-DS do Národnej rady Slovenskej republiky z 37. miesta kandidátky, do parlamentu sa nedostala. V nasledujúcich parlamentných voľbách v roku 2012 opäť kandidovala do NR SR, tentoraz zo 43. miesta, do parlamentu sa nedostala. Z SDKÚ-DS vystúpila, keďže nesúhlasila s politikou Pavla Freša, ktorá sa koncentrovala na Bratislavu a zanedbávala regióny.
V roku 2014 bola opäť zvolená za starostku Chmeľnice za koalíciu SDKÚ-DS, KDH, NOVA.

 Pôsobenie v OĽANO (od 2018) 
V roku 2018 obhájila starostovský mandát v Chmeľnici ako jediná kandidátka. Kandidovala s podporou koalície KDH, NOVA, OĽANO, SPOLU, SaS.

V roku 2019 Pleštinská kandidovala za OĽANO vo voľbách do Európskeho parlamentu zo 4. miesta. OĽANO získalo jeden mandát, do parlamentu sa nedostala. V parlamentných voľbách v roku 2020 kandidovala za hnutie OĽANO z 19. miesta kandidátnej listiny.

 Referencie 

 Iné projekty 

 Externé odkazy 
 Oficiálna stránka Zity Pleštinskej 
 Zita Pleštinská na stránke Európskeho parlamentu
 Zita Pleštinská na stránke Národnej rady SR

Kategória:Narodenia v 1961
Kategória:Politici KDH
Kategória:Politici OĽaNO
Kategória:Politici SDK
Kategória:Politici SDKÚ
Kategória:Slovenské političky
Kategória:Slovenskí komunálni politici
Kategória:Osobnosti z Nitry
Kategória:Slovenskí europoslanci (2004 – 2009)
Kategória:Poslanci NR SR (2020 – 2023)